****

**REPUBLIKA HRVATSKA**

**DUBROVAČKO-NERETVANSKA ŽUPANIJA**

**OPĆINA TRPANJ**

**STOŽER CIVILNE ZAŠTITE**

**KLASA: 810-01/13-01/02**

**URBROJ:2117/07-05/01-20-15**

**Trpanj, 03.04.2020**

 **OBAVIJEST**

 **O IZDAVANJU PROPUSNICA**

Stožer civilne zaštite Općine Trpanj, od 02.04.2020. izdaje **e-Propusnice** građanima putem sustava e-Propusnice.

Sustav e-Propusnice omogućava građanima predaju zahtjeva putem sustava „ulaz za građane“. Samo u iznimnim slučajevima građani zahtjeve mogu uputiti putem e-mail: procelnik@trpanj.hr

Neovisno o tomu na koji način je zahtjev upućen uz zahtjev je potrebno na mail adresu procelnik@trpanj.hr dostaviti i sve raspoložive dokaze za opravdanost zahtjeva.

Podsjećamo građane da je Stožer civilne zaštite nadležan za izdavanje propusnica samo u slučaju **vitalnih** obiteljskih razloga (a ne banalnih i odgodivih) poput pružanja skrbi djeci ili starijim osobama ili kupnje hrane i osnovnih potrepština.

**Fizičkoj osobi koja s kopna želi doći na otok**, a nalazi se u kategoriji koja može ishoditi propusnicu, propusnica se može izdati u slučaju da je **njen dolazak na otok neophodan i neodgodiv**, a što obrazlaže u svom zahtjevu stožeru civilne zaštite nadležnom za mjesto **planiranog odredišta  na otoku, uz prethodnu suglasnost S**tožera civilne zaštite Dubrovačko-neretvanske županije.

U odnosu na propusnice koje se izdaju djelatnicima pravnih osoba također se propusnica može izdati u slučaju da je njen dolazak na otok neophodan i neodgodiv, a postupak izdavanja jednak je kao i za fizičke osobe.

Propusnice će se izdavati radnim u vremenu od 8.00 – 13.00, a vikendom samo u izvanrednim slučajevima.

 Stožer CZ Općine Trpanj